
PËR MIRATIMIN E RREGULLAVE PËR PRANIMIN NË VEPRIMTARINË E OPERATORIT TË TRANSPORTIT RRUGOR TË MALLRAVE DHE TË UDHËTARËVE, SI DHE PËR NJOHJEN E DOKUMENTEVE ZYRTARE, TË CAKTUARA PËR KËTA OPERATORË

Në mbështetje të nenit 100 të Kushtetutës, të neneve 6 e 43 të ligjit nr.8308, datë 18.3.1998 “Për transportet rrugore”, të ndryshuar, dhe të neneve 83 e 87 të ligjit nr.8378, datë 22.7.1998 “Kodi Rrugor i Republikës së Shqipërisë”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave 

VENDOSI: 

1. Miratimin e rregullave për pranimin në veprimtarinë e operatorit të transportit rrugor të mallrave dhe të udhëtarëve, si dhe për njohjen e dokumenteve zyrtare, të caktuara për këta operatorë, sipas tekstit, që i bashkëlidhet këtij vendimi dhe është pjesë përbërëse e tij. 
2. Ngarkohen Ministria e Punëve Publike, Transportit dhe Telekomunikacionit dhe Ministria e Financave për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

RREGULLAT 
PËR PRANIMIN NË VEPRIMTARINË E OPERATORIT TË TRANSPORTIT RRUGOR TË MALLRAVE DHE UDHËTARËVE, SI DHE NJOHJA E DOKUMENTEVE ZYRTARE TË CAKTUARA PËR KËTA OPERATORË

KAPITULLI I
Qëllimi dhe fusha e veprimit të rregullave 

1. Qëllimi 
1.1 Pranimi dhe ndjekja e veprimtarisë së operatorit të transportit rrugor të mallrave ose operatorit të transportit rrugor të udhëtarëve rregullohet me anën e dispozitave të këtij vendimi.
1.2 Dispozitat e këtij vendimi do të zbatohen për të gjitha ndërmarrjet e transportit rrugor, që përfshihen në: 
a) veprimtarinë e transportit rrugor të udhëtarëve, për të tretë ose me qira, brenda dhe jashtë vendit; 
b) veprimtarinë e transportit ndërkombëtar rrugor të mallrave, për të tretë ose me qira, me mjete motorike ose kombinimi të mjeteve, kapaciteti i të cilave përcaktohet me udhëzim të ministrit, sipas nenit 49 të ligjit nr.8308, datë 18.3.1998 “Për transportet rrugore”, të ndryshuar; 
c) veprimtarinë e transportit rrugor të mallrave, për të tretë ose me qira, brenda vendit, me mjete motorike ose kombinimi të mjeteve, kur ngarkesa maksimale e lejuar kalon 1.5 tonë. 
2. Shtrirja 
2.1 Transporti i mallrave dhe udhëtarëve lejohet të kryhet, nga ndërmarrje të transportit, për të tretë ose me qira, vetëm kur janë pajisur me:
a) licencën përkatëse në transportin rrugor, për të tretë ose me qira, të mallrave ose udhëtarëve, brenda vendit; 
b) licencën përkatëse në transportin ndërkombëtar rrugor, për të tretë ose me qira, të mallrave ose udhëtarëve. 
2.2 Përjashtimisht nga rregullimi i pikës 2.1 të këtij kapitulli, lejohet transporti i mallrave dhe i udhëtarëve, nga ndërmarrje të transportit, për të tretë ose me qira, për rastet në vijim: 
a) për kategoritë e operacioneve të transportit të mallrave për të tretë ose me qira brenda vendit, që mund të kryhen pa licencë sipas nenit 44 të ligjit nr.8308, datë 18.3.1998 “Për transportet rrugore”, të ndryshuar; 
b) për disa kategori transporti ndërkombëtar të mallrave, kur e parashikojnë marrëveshjet ndërkombëtare; 
c) kur leja e përkohshme, për vazhdimin e operacionit të ndërmarrjes, është dhënë për qëllime të rrethanave të paparashikuara, si në rastin e fatkeqësive natyrore, ose kur këtë e kërkojnë ndërtimet masive brenda qytetit, ose kur e kërkojnë punët e bujqësisë në kohën e korrjeve dhe shirjeve.
2.3 Përjashtohen nga dispozitat e këtij vendimi: 
a) ndërmarrjet, që kërkojnë të përfshihen në operacionet e transportit të udhëtarëve për llogari të vet. Në këtë rast, operacionet e transportit kryhen për qëllime jotregtare dhe jofitimprurëse, si dhe mjetet e përdorura janë pronë e ndërmarrjes ose të marra me qira dhe drejtohen nga punonjës të ndërmarrjes; 
b) ndërmarrjet e transportit të mallrave për llogari të vet. Në këtë rast, mallrat e transportuara janë pronë e ndërmarrjes, si dhe mjetet motorike për transporte të tilla drejtohen nga punonjësit e ndërmarrjes dhe janë pronë e ndërmarrjes, ose janë të blera nga ajo me këste, ose të marra me qira pa drejtues mjeti. Transporti i mallrave për llogari të vet duhet të jetë ndihmës në të gjitha veprimtaritë e ndërmarrjes.

KAPITULLI II 
Plotësimi i kushteve për pranimin në veprimtarinë e transportit rrugor 

1. Kërkesat për pranim 
Licenca për pranimin në veprimtarinë e transportit rrugor të mallrave dhe udhëtarëve jepet për operatorët e transportit rrugor, kur plotësohen kërkesat si më poshtë vijon: 
a) të jetë me reputacion të mirë; 
b) të ketë besueshmëri financiare; 
c) të ketë kompetencën profesionale të nevojshme. 
2. Drejtuesi i veprimtarisë së transportit 
2.1 Ndërmarrja që përfshihet në veprimtarinë e operatorit të transportit rrugor, duhet të ketë në përbërje të saj ose të punësuar me kontratë një ose më shumë persona, që drejton veprimtarinë e saj, por që duhet të plotësojë kërkesat sipas shkronjave “a” dhe “c’ të pikës 1 të këtij kapitulli. Drejtuesi i veprimtarisë së transportit, duhet të plotësojë kushtet, si më poshtë vijon:
a) ai/ajo duhet të drejtojë efektivisht dhe vazhdimisht veprimtarinë e transportit të ndërmarrjes;
b) të jetë i punësuar dhe i paguar nga ndërmarrja ose, kur ndërmarrja është një person fizik, mund të jetë vetë ky person. 
2.2 Kur ndërmarrja është person fizik dhe nuk plotëson kërkesën e shkronjës “c” të pikës 1 të këtij kapitulli, organet e transportit, sipas nenit 3, pika 3.16 të ligjit nr.8308, datë 18.3.1998 “Për transportet rrugore”, e lejojnë atë të ushtrojë veprimtarinë e operatorit të transportit rrugor, me kusht që ajo t’i njoftojë këto organe për një person tjetër, që plotëson kërkesat e shkronjave “a” dhe “c” të pikës 1 të këtij kapitulli. 
3. Plotësimi i kushtit në lidhje me reputacionin e mirë 
3.1 Ndërmarrja konsiderohet me reputacion të mirë kur: 
a) Drejtuesi/drejtuesit e veprimtarisë së saj provojnë se nuk ka kryer shkelje në lidhje me:
i) rregullat që lidhen me kohën e drejtimit të mjetit dhe periudhat e pushimit të drejtuesve të mjeteve, kohën e punës; instalimin dhe përdorimin e pajisjes regjistruese; 
ii) trajnimin e drejtuesve të mjeteve;  
iii) mirëmbajtjen dhe kontrollin e detyrueshëm teknik, periodik e vjetor të mjeteve; 
iv) rregullat e operimit në tregun e transportit të mallrave dhe udhëtarëve; 
v) mbingarkimin e mjetit, duke kaluar në këtë mënyrë ngarkesën e lejuar sipas lejes së qarkullimit të tij; 
vi) peshat dhe përmasat e mjeteve maksimale që përdoren në qarkullimin brenda vendit dhe atë ndërkombëtar; 
vii) sigurinë e transportit të mallrave të rrezikshme me rrugë; 
viii) instalimin dhe përdorimin e pajisjes së kufizimit të shpejtësisë në disa kategori mjetesh; 
ix) lejen e drejtimit të mjetit; 
x) mbrojtjen e mjedisit; 
xi) drejtimin e mjetit nga drejtues nën efektin e lëndëve droguese ose psikotrope. 
b) Drejtuesi/drejtuesit i veprimtarisë së saj nuk deklarohet i papërshtatshëm në kryerjen e veprimtarisë së operatorit të transportit rrugor sipas pikës 4.1, të kapitullit III; 
c) Ajo nuk ka qenë më parë e dënuar për shkelje serioze të rregullave në fuqi në lidhje me pagesat dhe kushtet e punës të drejtuesve të mjeteve profesionistë, trafikun rrugor, sigurinë rrugore, përgjegjësinë profesionale; ose 
ç) Drejtuesi/drejtuesit i veprimtarisë së saj ka përfunduar periudhën e rehabilitimit, sipas shkronjave “a” dhe ‘b” të pikës 4.1, të këtij kapitulli. 
3.2 Ndërmarrja, që kërkon të ushtrojë veprimtarinë e saj në transportin rrugor, dhe personat që janë caktuar në drejtimin e veprimtarisë së këtyre ndërmarrjeve, sipas pikës 2 të këtij kapitulli, duhet të deklarojnë në dokumentet e lëshuara, nga organet e transportit, se plotësojnë kushtin e reputacionit të mirë. 
3.3 Organet e transportit janë të detyruara të verifikojnë deklaratën në plotësimin e kushtit të reputacionit të mirë për ndërmarrjen dhe drejtuesin e veprimtarisë së saj.
3.4 Në të njëjtën mënyrë gjykohet për reputacionin e mirë edhe në rast se masa të njëjta merren nga autoritetet përkatëse të shteteve të tjera, për shkeljet e kryera në territorin e këtyre shteteve, nga operatorët e transportit rrugor të mallrave. 
3.5 Organet e transportit do të njohin një dokument të nxjerrë nga një regjistër juridik ose, në mungesë të tij, një dokument të lëshuar nga autoriteti gjyqësor ose administrativ në shtetin anëtar të BE-së, ku individi ose ndërmarrja e transportit është e vendosur. 
3.6 Dokumentet e lëshuara sipas pikës 3.5 të këtij kapitulli janë të vlefshme brenda tre muajve nga data e lëshimit të tyre. 
4. Rehabilitimi 
4.1 Personat të cilët nuk përmbushin kërkesat e reputacionit të mirë sipas pikës 3 të këtij kapitulli, konsiderohen se e plotësojnë kushtin e reputacionit të mirë, kur këta persona kanë konsumuar një periudhë rehabilitimi:
a) 2-vjeçare, për shkelje sipas pikave (i) deri, dhe (x), të shkronjës “a” dhe shkronjës “b”, të pikës 3.1 të këtij kapitulli; 
b) 10-vjeçare, për shkelje sipas pikës (xi) të shkronjës “a” të pikës 3.1 të këtij kapitulli. 
4.2 Personat që kanë kryer periudhën e rehabilitimit, sipas shkronjave “a” dhe ‘b” të pikës 4.1 të këtij kapitulli, pas përfundimit të kësaj periudhe i nënshtrohen trajnimit dhe provimit të detyrueshëm, sipas pikave 6 deri në 8 të këtij kapitulli. 
5. Plotësimi i kushtit për besueshmërinë financiare 
5.1 Ndërmarrja duhet të garantojë se zotëron një kapital të mjaftueshëm për fillimin dhe administrimin e veprimtarisë së operatorit të transportit rrugor. 
5.2. Kërkesa për gjendje të besueshme financiare plotësohet kur disponohen burime të mjaftueshme financiare, të cilat garantojnë ecurinë dhe administrimin e ndërmarrjes së transportit. 
Kur ndërmarrja bën kërkesë për licencë për të tretë ose me qira, organet e transportit pranojnë, në formën e një vërtetimi, konfirmimi nga banka ose institucioni tjetër të kualifikuar, vlerësimin e gjendjes financiare (bilancin vjetor të ndërmarrjes; fondet që ajo disponon, përfshirë depozitat bankare; kreditë dhe huatë lehtësuese; asetet, duke përfshirë pronat të cilat ndërmarrja mund t’i lërë peng si garanci; kostot, duke përfshirë koston e blerjes ose pagesën fillestare të mjetit; makineri - pajisjet dhe kapitalin punues). 
5.3 Ndërmarrja duhet të ketë kapital të vlefshëm dhe rezervë, të paktën:
a) 4 000 euro për mjetin e parë dhe 2000 euro për çdo mjet shtesë, kur kryen transport ndërkombëtar të mallrave dhe udhëtarëve; 
b) 30 000 lekë për mjetin e parë dhe 15 000 lekë për çdo mjet shtesë, kur kryen transport të mallrave dhe të udhëtarëve brenda vendit. 
5.4 Standardi në lidhje me kapitalin minimal të vlefshëm dhe rezervë të gjendjes financiare të veprimtarisë së ndërmarrjes në transportin rrugor të brendshëm të mallrave dhe udhëtarëve do të unifikohet me atë të ndërmarrjes që ushtrojnë veprimtarinë e transportit rrugor ndërkombëtar, pesë vjet pas hyrjes në fuqi të këtij vendimi. 
5.5 Organet e transportit do të pranojnë dokumente të lëshuara nga çdo bankë, institucion financiar ose institucione të ngarkuara për këtë qëllim në shtetin anëtar të BE-së, ku individi ose ndërmarrja e transportit rrugor ose filiali i saj është vendosur. 
6. Plotësimi i kushtit në lidhje me kërkesën e kompetencës profesionale 
6.1 Kompetenca profesionale plotësohet, në rastin kur personi që caktohet për drejtimin e veprimtarisë së operatorit të transportit rrugor, në përputhje me pikën 2.1 të kapitullit II, zotëron njohuri të mjaftueshme, që i korrespondojnë nivelit të trajnimit në përputhje me programin bazë të parashikuar me udhëzim të ministrit. Kursi i trajnimit kryhet si për transportin e udhëtarëve, ashtu edhe për transportin e mallrave. 
6.2 Kandidati, i cili dëshiron të ndjekë kursin për drejtues veprimtarie në ndërmarrjet e transportit rrugor, duhet të ketë mbaruar shkollën e mesme. Kursi i trajnimit është i detyrueshëm dhe më pas kandidati duhet të kryejë një provim të detyrueshëm, më shkrim dhe me gojë. 
6.3 Provimi do të kryhet brenda periudhës 7-10 ditë nga dita e përfundimit të kursit që ka kryer kandidati. Instruktorët e trajnimit të jenë me nivel të lartë kualifikimi dhe miratohen nga ministri. Pagesa e kandidatëve për kursin e trajnimit caktohet me udhëzimin e përbashkët të Ministrit të Punëve Publike, Transportit dhe Telekomunikacionit dhe Ministrit të Financave. 
6.4 Drejtoria e Përgjithshme e Shërbimeve të Transportit Rrugor do të shërbejë si qendër në trajnimin e kandidatëve, që dëshirojnë të pajisen me certifikatën e kompetencës profesionale (ÇKP), për drejtues veprimtarie të ndërmarrjeve të transportit rrugor për mallra ose udhëtarë. Ministria ndjek nga afër veprimtarinë e kësaj qendre trajnimi në përgatitjen me kualitet të lartë të kandidatëve për drejtues veprimtarie, në përputhje me programin bazë. 
7. Zhvillimi i provimit 
7.1 Certifikata e kompetencës profesionale lëshohet nga komisioni i vlerësimit të provimit, i cili organizohet në përputhje me udhëzimin e ministrit. Komisioni i provimit përbëhet nga tre persona, të cilët janë njohës të mirë të fushës së lëndëve të programit bazë të trajnimit. 
7.2 Komisioni emërohet nga ministri dhe përbëhet nga kryetari, i cili është njëri nga specialistët e fushës së transportit rrugor dhe dy anëtarë, njëri prej të cilëve është përfaqësues i Dhomës së Tregtisë dhe Industrisë dhe tjetri përfaqësues i shoqatave të transportit rrugor. 
7.3 Dhoma e Tregtisë dhe Industrisë dhe shoqatat e transportit rrugor, nëpërmjet asambleve të tyre respektive, zgjedhin disa përfaqësues, emrat e të cilëve ia bëjnë të ditur ministrit. 
7.4 Provimi do të zhvillohet në ambientet e Drejtorisë së Përgjithshme të Shërbimeve të Transportit Rrugor. 
7.5 Kandidati do ta zhvillojë provimin me gojë vetëm pasi ai të ketë përmbushur pikët e nevojshme të provimit me shkrim, në përputhje me udhëzimin e ministrit. 
7.6 Ministri, në përputhje me kërkesat e paraqitura nga kandidatët në ushtrimin e veprimtarisë së tyre në ndërmarrje, të cilat kanë lidhje me mbrojtjen e jetës, mbrojtjen e ambientit dhe të pasurisë, ligjet dhe aktet nënligjore që vlejnë në ushtrimin e veprimtarisë, nxjerr udhëzimin për sa i përket: fushës së provimit, formës së organizimit e kohëzgjatjen e provimit; kushteve që duhet të plotësojnë anëtarët e komisionit; lëshimit të certifikatës së kompetencës profesionale (ÇKP). Tarifa që duhet të paguhet nga kandidati për provimin, e cila i shërben shpenzimeve administrative dhe për shpërblimin e anëtarëve të komisionit të provimit, si dhe kushtet për kthimin e pagesës, në rast mospjesëmarrjeje në provim nga ana e kandidatit, caktohen me udhëzimin e përbashkët të Ministrit të Punëve Publike, Transportit dhe Telekomunikacionit dhe Ministrit të Financave. 
7.7 Ministri, rast pas rasti, ngre grupe pune të përbëra nga specialistë të fushës së transportit rrugor në ministri, në lidhje me administrimin në plotësimin e kushteve, për organizimin e provimit në përputhje me udhëzimin e tij. 
7.8 Certifikata e kompetencës profesionale (ÇKP) e lëshuar nga organet e autorizuara sipas pikës 7.1 dhe 7.2 të këtij kapitulli, nuk është e transferueshme. Modeli, përmbajtja dhe plotësimi i certifikatës caktohet me udhëzim të Ministrit. Ajo u lëshohet kandidatëve, respektivisht sipas kursit të trajnimit e provimit që kanë kryer, veç për transportin e mallrave dhe veç për transportin e udhëtarëve. Certifikata e kompetencës profesionale lëshohet me afat pesëvjeçar. 
8. Përjashtimi nga trajnimi e provimi 
8.1 Përjashtohen nga trajnimi dhe provimi i detyrueshëm, për pjesën që janë diplomuar, të gjithë kandidatët, si inxhinierë mekanikë, ekonomistë ose juristë. Përjashtohen nga trajnimi, por jo nga provimi, kandidatët, të cilët kanë përfunduar shkollën e mesme dhe që sigurojnë dëshmi se pesë vitet e fundit kanë drejtuar pa ndërprerje veprimtarinë e një ndërmarrjeje të transportit rrugor. 
8.2 Specialistët e ministrisë, që kanë mbuluar veprimtarinë e politikave për pranimin në veprimtarinë e operatorit të transportit rrugor, hyrjen në treg të ndërmarrjeve të transportit rrugor dhe monitorimin e këtij tregu, dhe që kanë të paktën në këto detyra mbi 3 vjet, përjashtohen nga trajnimi i detyrueshëm dhe provimi për përfitimin e certifikatës së kompetencës profesionale (ÇKP). 
8.3 Organet e transportit të licencimit do të njohin certifikatat e kompetencës profesionale, që lëshojnë organet e autorizuara sipas pikës 7.1 dhe 7.2 të këtij kapitulli, pas hyrjes në fuqi të këtij vendimi. 
8.4 Organet e transportit të licencimit do t’i njohin të gjitha certifikatat e kompetencës profesionale për shtetasit e zonës ekonomike të BE-së, por me kusht që kjo certifikatë të jetë e shoqëruar me një dokument shtesë, i cili dëshmon se personi ka ushtruar veprimtarinë e tij për tre vjet rresht pa ndërprerje në pesëvjeçarin e fundit. 

KAPITULLI III 
Organet e transportit, shqyrtimi dhe regjistrimi i ndërmarrjeve 

1. Organet e transportit 
1.1 Kur në dispozitat e ligjit nr.8308, datë 18.3.1998, të ndryshuar, nuk është parashikuar organi i transportit, ato caktohen me udhëzim të ministrit, në përputhje me nenin 5 të këtij ligji. Organet e transportit e ushtrojnë funksionin e tyre në përputhje me dispozitat e ligjit nr.8308, datë 18.3.1998 “Për transportet rrugore”, të ndryshuar, e me dispozitat e këtij vendimi. 
1.2 Organet e transportit, sipas ligjit nr.8308, datë 18.3.1998, të ndryshuar, në bashkëpunim me organet e kontrollit në rrugë, sipas nenit 11 dhe 12 të ligjit nr.8378, datë 22.7.1998 “Kodi Rrugor i Republikës së Shqipërisë”, janë të detyruara të sigurojnë zbatimin e këtij vendimi.  
1.3 Organet e transportit, në veprimtarinë e transportit rrugor të mallrave dhe udhëtarëve, në përputhje me pikën 1.1 të këtij kapitulli, kanë kompetenca, për sa i përket:
a) shqyrtimit të kërkesave të bëra nga ndërmarrjet; 
b) dhënies së licencave, për të tretë ose me qira, brenda vendit dhe ndërkombëtare, si dhe lejes së përkohshme; 
c) deklarimit të një personi fizik të papërshtatshëm si drejtues të veprimtarisë së ndërmarrjes së transportit rrugor; 
ç) kryerjes së kontrolleve të nevojshme për të verifikuar nëse ndërmarrja plotëson kërkesat e pikës 1 të kapitullit II. 
2. Shqyrtimi dhe regjistrimi i ndërmarrjeve 
2.1 Kërkesa për licencim në veprimtarinë e transportit rrugor, për të tretë ose me qira, për mallra ose udhëtarë, paraqitet pranë organit të transportit të licencimit, sipas pikës 1.1 të këtij kapitulli.
2.2 Ministria, me udhëzim, cakton të dhënat e nevojshme, që duhen për regjistrimin e një ndërmarrjeje nga organi i transportit, në përputhje me nenin 5 të ligjit nr.8308, datë 18.3.1998 “Për transportet rrugore”, të ndryshuar. 
2.3 Koha maksimale e lejuar për shqyrtimin e një kërkese nga organi i transportit caktohet me udhëzim të ministrisë, në përputhje me nenin 5 të ligjit nr.8308, datë 18.3.1998 “Për transportet rrugore”, të ndryshuar. Afati i shqyrtimit llogaritet nga data e regjistrimit të saj. 
2.4 Nëse organi i transportit nuk ka marrë vendim në afatin e caktuar sipas pikës 2.3 të këtij kapitulli, ajo do të konsiderohet e pranuar. 
2.5. Ndërmarrja, që e ushtron veprimtarinë në transportin rrugor, duhet, brenda 28 ditëve, të njoftojë organin e transportit, i cili e ka licencuar atë, për çdo ndryshim të të dhënave në pikën 2.2 të këtij kapitulli. 
3. Deklarimi i papërshtatshmërisë së drejtuesit të veprimtarisë 
3.1 Në rastin kur një ndërmarrjeje i është hequr licenca në ushtrimin e veprimtarisë së transportit, për shkak të: 
a) shkeljeve të përsëritura sipas shkronjës “a” të pikës 3.1 të kapitullit II; ose 
b) fshehjes së qëllimshme të shkeljeve të legjislacionit të transportit dhe dispozitave të ligjit nr.8308, datë 18.3.1998, ligjit nr.8378, datë 22.7.1998 vendimeve dhe akteve nënligjore në zbatim të tyre, 
organi i transportit deklaron menjëherë të papërshtatshëm edhe drejtuesin e veprimtarisë së ndërmarrjes. 
3.2 Certifikata e kompetencës profesionale e personit të deklaruar të papërshtatshëm, sipas pikës 4.1 të këtij kapitulli, konsiderohet e pavlefshme për çdo rast, deri  sa nuk është marrë një masë rehabilituese. 
3.3 Organi i transportit njofton të gjitha institucionet e interesuara me të dhënat e personit, të cilit i është deklaruar e papërshtatshme certifikata e kompetencës profesionale. 
4 Vendimet e organit të transportit 
4.1 Organet e transportit refuzojnë kërkesën për licencim kur drejtuesi i veprimtarisë nuk ka plotësuar periudhën e rehabilitimit nga data kur është komunikuar dënimi ose kur dënohet gjatë ushtrimit të veprimtarisë së tij, në përputhje me shkronjën “a” dhe “b” të pikës 3.1 të kapitullit II. Organet e transportit heqin licencën e një operatori të transportit rrugor në përputhje me nenin 8 të ligjit nr.8308, datë 18.3.1998 “Për transportet rrugore”, të ndryshuar. 
4.2 Para marrjes së një vendimi, sipas pikës 5.1 të këtij kapitulli, për shkeljet e kryera nga ndërmarrja ose drejtuesi i veprimtarisë, organi i transportit, përveç organeve të kontrollit në rrugë sipas Kodit Rrugor, nëse është e nevojshme, grumbullon informacionin e duhur edhe nga Drejtoria e Përgjithshme e Tatim-Taksave, Drejtoria e Përgjithshme e Doganave dhe Inspektorati i Punës dhe institucionet e tjera, që ai konsideron të rëndësishme në veprimtarinë e operatorit të transportit rrugor. 
4.3 Në aktin e refuzimit, organi i transportit arsyeton mbi shkaqet e refuzimit të licencimit të operatorit të transportit rrugor dhe të deklarimit të papërshtatshëm të drejtuesit të veprimtarisë. Organi i transportit specifikon arsyen e humbjes së reputacionit të mirë të drejtuesit të veprimtarisë, si dhe masën rehabilituese përkatëse, sipas pikës 4 të kapitullit II. 
5. Ankimimi 
Në rastin kur organi i transportit refuzon një kërkesë për pranimin në veprimtarinë e operatorit të transportit rrugor, pezullon ose deklaron të papërshtatshëm për shkeljet e kryera nga ndërmarrja ose drejtuesi i veprimtarisë, ndërmarrja ose personi, që ka pësuar dënimin, ka të drejtë ta ankimojë vendimin e marrë nga organi i transportit, në bazë të ligjit nr.8485, datë 12.5.1999 “Kodi i Procedurave Administrative të Republikës së Shqipërisë”, si dhe për procedura të mëtejshme, ai mund të ankohet në rrugë gjyqësore, në përputhje me dispozitat e Kodit të Procedurës Civile. 

KAPITULLI IV 
Bashkëpunimi administrativ dhe shkëmbimi i informacionit 

1. Krijimi i regjistrit elektronik kombëtar 
1.1 Në zbatim të këtij vendimi krijohet regjistri elektronik kombëtar për ndërmarrjet e transportit rrugor, të cilat janë licencuar nga organet e transportit. 
1.2 Regjistri elektronik kombëtar vendoset pranë Drejtorisë së Përgjithshme të Shërbimeve të Transportit Rrugor. Të dhënat që përmban regjistri elektronik kombëtar trajtohen dhe mbikëqyren vetëm nga personat përgjegjës të caktuar për këtë qëllim, në përputhje me ligjin nr.8517, datë 22.7.1999 “Për mbrojtjen e të dhënave personale”. 
1.3 Informacioni i grumbulluar për ndërmarrjet e transportit rrugor nga organet e transportit dërgohet te Drejtoria e Përgjithshme e Shërbimeve të Transportit Rrugor, e cila i hedh ato në regjistër.  
1.4 Të drejtën e njohjes e kanë autoritetet përgjegjëse të licencimit, sipas pikës 1.1, kapitulli III dhe autoritetet e tjera që janë nën betim dhe që kanë kompetenca në lidhje me vëzhgimin dhe vendosjen e sanksioneve në fushën e transportit rrugor. 
1.5 Regjistri elektronik kombëtar do të përmbajë të dhënat, si më poshtë vijon: 
a) emrin dhe formën juridike të ndërmarrjes; 
b) adresën e vendosjes së saj; 
c) emrin e drejtuesit të veprimtarisë së transportit, i caktuar në plotësimin e kushteve, për sa i përket reputacionit të mirë dhe kompetencës profesionale dhe emrin e ortakëve të ndërmarrjes; 
ç) llojin e licencës për të tretë ose me qira dhe numrin e llojin e mjeteve, të shoqëruar me certifikata të operimit; 
d) numrin dhe llojin e shkeljeve, në mënyrë të veçantë ato të përmendura në pikën 3.1 të kapitullit II, në dy vitet e fundit; 
e) emrin e çdo personi të deklaruar të papërshtatshëm në veprimtarinë e transportit të një ndërmarrjeje në dy vitet e fundit dhe masat rehabilituese nëse ka. 
1.6 Të dhënat në lidhje me një ndërmarrje, së cilës i është hequr licenca ose kur drejtuesi i veprimtarisë është deklaruar i papërshtatshëm, do të mbahen në regjistër për një periudhë dyvjeçare. Të dhënat duhet të shoqërohen në regjistër me arsyet e heqjes të licencës ose deklarimin e papërshtatshmërisë së drejtuesit të veprimtarisë. 
1.7 Të gjitha të dhënat, që përmbahen në regjistër, duhet të përditësohen në vazhdimësi. 
1.8 Ministria e Punëve Publike, Transportit dhe Telekomunikacionit të marrë masat për ngritjen e regjistrit elektronik kombëtar deri  më 31 dhjetor 2012. 



2. Shkëmbimi i informacionit 
2.1 Drejtoritë, të cilat mbulojnë transportin dhe qarkullimin rrugor, dhe Drejtoria e Përgjithshme e Shërbimeve të Transportit Rrugor pranë MPPTT janë pika kontakti për shkëmbimin e informacionit të nevojshëm me shtetet e tjera në lidhje me ndërmarrjet e transportit rrugor të vendosura në Shqipëri në zbatim të këtij vendimi. 
2.2 Në rastin kur një operator transporti rrugor jorezident, që ka kryer shkelje, serioziteti i të cilave çon në heqjen e licencës në zbatim të këtij vendimi, pikat e kontaktit, sipas pikës 2.1 të këtij kapitulli, do t’i komunikojnë autoriteteve përgjegjëse të shtetit tjetër, të regjistrimit të operatorit të transportit rrugor, të gjithë informacionin që zotërojnë, si edhe për shkeljet dhe masat ndëshkimore që janë marrë ndaj tij, të cilat së bashku do të regjistrohen në përputhje me pikën 1.6 të këtij kapitulli. 

KAPITULLI V 
Ruajtja e të drejtave 

1. Të drejtat 
1.1 Licencat sipas paragrafit të parë, të shkronjave “a” dhe “b” të pikës 2.1 të kapitullit I, të cilat janë lëshuar para datës së hyrjes në fuqi të këtij vendimi, do të mbeten të vlefshme deri  në datën, për të cilën janë lëshuar. 
1.2 Kërkesat për licencim për fillimin ose vazhdimin e një biznesi transporti, të cilat janë paraqitur para kohës, në të cilën ky vendim ka hyrë në fuqi, do të trajtohen në përputhje me dispozitat e këtij vendimi, për aq sa për ato nuk janë marrë vendime, kur ky akt hyn në fuqi. 
1.3 Ndërmarrjet, të cilat kanë qenë të licencuara si operator i transportit rrugor, për të tretë ose me qira të mallrave ose udhëtarëve, brenda vendit ose ndërkombëtar, para datës së hyrjes në fuqi të këtij vendimi, do të pajtohen me dispozitat e këtij vendimi jo më vonë se dy vjet pas datës së hyrjes në fuqi. 
Ministria e Punëve Publike, Transportit dhe Telekomunikacionit dhe Ministria e Financave të nxjerrin e aktet nënligjore brenda 12 muajve nga hyrja në fuqi e tij. 


Tabela 1 e përputhshmërisë

	1. Direktiva e Këshillit 96/26/EC e 29 prillit 1996 “Për pranimin në aktivitetin e operatorit të transportit rrugor të mallrave dhe operatorëve të transportit rrugor të udhëtarëve dhe njohjen reciproke të diplomave, certifikatave dhe evidencave të tjera të kualifikimeve zyrtare të caktuara për lehtësimin për këta operatorë të drejtën e lirisë së vendosjes në operacionet e transportit kombëtar dhe ndërkombëtar”, botuar në Fletoren Zyrtare L.124, datë 23.5.1996, faqe 1, e amenduar nga direktiva 98/76/EC botuar në Fletoren Zyrtare L.277, datë 14.10.1998, faqe 17, amenduar nga direktiva 2004/66/EC, botuar në Fletoren Zyrtare L.168, datë 1.5.2004, faqe 33.
Direktiva ka për qëllim unifikimin e kritereve cilësore që duhet të zbatohen nga të gjitha shtetet anëtare për pranimin në aktivitetin e operatorit të transportit rrugor, lirinë e vendosjes në ushtrimin e aktivitetit dhe njohjen reciproke të certifikatave të kualifikimit të drejtuesve të veprimtarive të këtyre operatorëve. Zbatimi i të gjitha detyrimeve që shpreh direktiva 96/26/EC janë objekt i ndryshimit të legjislacionit të vendit me qëllim krijimin e këtyre standardeve cilësore për operatorët e transportit shqiptar për t’u krijuar atyre akses të njëjtë në treg me operatorët e KE-së. 
2. Projektvendimi “Për pranimin në veprimtarinë e operatorit të transportit rrugor të mallrave dhe udhëtarëve, si dhe njohja e dokumenteve të caktuara për këta operatorë” është një akt ligjor i plotë për pranimin në veprimtarinë e operatorit të transportit rrugor, i cili buron nga ligji nr.8308, datë 22.7.1998 “Për transportet rrugore”, të ndryshuar. Projektvendimi, sipas MSA, është në përputhje me direktivën 96/26/KE, e amenduar nga direktiva 98/76/EC botuar në Fletoren Zyrtare L.277, datë 14.10.1998, faqe 17, amenduar nga direktiva 200/66/EC, botuar në Fletoren Zyrtare L.168, datë 1.5.2004, faqe 33.

	3. Ndryshimet që janë parashikuar të kryhen në projektvendim e përafrojnë atë pjesërisht me këtë direktivë. Shkalla e përafrimit, e pjesshme.

	                                                                              Direktiva 96/26/KE
	

	a) Nenet dhe pjesë të legjislacionit të direktivës 96/26/KE-së 

	b) Parashikimet e projektaktit
	c) Përputhja e projektaktit me legjislacionin e BE-së (i plotë; i pjesshëm; jo i aplikueshëm)
	d) Arsyet për përputhje të pjesshme
	e) Periudha e parashikuar për përputhje të plotë

	Neni 2, pika 1
	Kapitulli I, pika 1.2, shkronja “b”.
	E plotë
	
	

	Neni 2, pika 2, shkronja “a”, paragrafi i parë.
	Kapitulli I, pika 3.2, 3.3, 3.4 dhe 3.5
	E pjesshme
	Në përputhje me nenin 44 të ligjit nr.8308, datë 18.3.1998 “Për transportet rrugore”, të ndryshuar
	

	Neni 2, pika 2, shkronja “b”
	
	
	
	

	Neni 2, pika 3
	Kapitulli I, pika 3.6
	E plotë
	
	

	Neni 3, pika 1
	Kapitulli II, pika 1. Kërkesat që duhet të plotësohen për licencimin e operatorit të transportit rrugor
	E plotë
	
	

	Neni 3, pika 1, paragrafi i dytë
	Kapitulli II, pika 2.2 Kërkesat ndaj caktimit të drejtuesit të veprimtarisë së transportit në ndërmarrje kur është person fizik
	E pjesshme
	
	

	Neni 3, pika 1, paragrafi i tretë. Kur kandidati nuk është person fizik
	Kapitulli II, pika 2.1 Kërkesat ndaj caktimit të drejtuesit të veprimtarisë së transportit në ndërmarrje
	
	
	

	Neni 3, pika 2
	Kapitulli II, pika 3. Kushtet që duhet të plotësojë ndërmarrja për reputacionin e mirë
	E plotë
	
	

	 Neni 3, pika 2, paragrafi i fundit
	Kapitulli II, pika 4. Rehabilitimi në rastin e shlyerjes së një dënimi për fillimin e veprimtarisë
	E plotë
	
	

	Neni 3, pika 3, shkronja “a”
	Kapitulli II, pika 5.1. Plotësimi i kërkesave për gjendjen financiare
	E plotë
	
	

	Neni 3, pika 3, shkronja “b”
	Kapitulli II, pika 5.2
	E plotë
	
	

	Neni 3, pika 3, shkronja “c”
	Kapitulli II, pika 5.3
	E pjesshme
	
	

	Neni 3, pika 3, shkronja “d”
	Kapitulli II, pika 5.2
	E plotë
	
	

	Neni 3, pika 4, shkronja “a”
	Kapitulli II, pika 6.1, 6.2, 6.3 dhe 7. Plotësimi i kërkesave për kompetencën profesionale
	E plotë
	
	

	Neni 3, pika 4, shkronja “b” dhe c”
	Kapitulli II, pika 8.1, 8.2
	E plotë
	
	

	Neni 3, pika 4, shkronja “d”
	Kapitulli II, pika 7.8
	E plotë
	
	

	Neni 4, paragrafi i parë
	Kapitulli III, pika 3.2 dhe 3.3. Procedura për lajmërimin dhe procedura për heqjen e licencës dhe deklarimi i papërshtatshëm i drejtuesit të veprimtarisë
	E pjesshme
	
	

	Neni 4, paragrafi i dytë
	
	Nuk përputhet
	
	

	Neni 5, pika 3
	Kapitulli II, pika 5.3 dhe 5.4
	E plotë
	
	

	Neni 6, pika 1
	Kapitulli III, pika 5.1 dhe 5.3. Refuzimi i një kërkese për licencimin si operator në transportin e mallrave për të tretë
	E pjesshme
	
	

	Neni 6, pika 1 paragrafi i dytë dhe i tretë. Kontrollet
	Kapitulli III, shkronja “c” e pikës 3.2
	E pjesshme
	
	

	Neni 6, pika 2
	
	E pjesshme (përputhet pjesërisht me ligjin nr.8308, datë 18.03.1998 “Për transportet rrugore”, të ndryshuar, neni 64, 65 dhe 67, të kreut VI
	
	

	Neni 6, pika 3
	Kapitulli III, pika 7 Ankimi
	E plotë
	
	

	Neni 7
	Kapitulli IV, pika 2. Autoritetet e ngarkuara për shkëmbimin e informacionit me shtetet e tjera në lidhje me kundërvajtjet e transportuesve jorezident
	E plotë
	
	

	Neni 8, pika 2
	Kapitulli II, pika 3.7
	E pjesshme
	
	

	Neni 8, pika 5
	Kapitulli II, pika 3.8
	E plotë
	
	

	Neni 9
	Kapitulli II, pika 5.5
	E plotë
	
	

	Neni 10, pika 1 dhe 2
	Kapitulli II, pika 8.4
	E pjesshme
	
	

	Neni 10 a
	
	Nuk përputhet
	
	

	Neni 10 b
	Kapitulli II, pika 8.4
	E plotë
	
	

	Neni 11
	Kapitulli II, pika 3.4 , 5.2 dhe 7.2
	E plotë
	
	

	Neni 12
	
	
	
	

	Neni 13
	
	
	
	

	Neni 14
	
	
	
	

	Aneksi I
	Aneksi 1
	E plotë
	
	

	Aneksi II
	Aneksi 2
	E plotë
	
	

	Aneksi Ia
	Aneksi 3

	E plotë
	
	

	




Tabela 2 e përputhshmërisë


	1. Projektvendimi “Për pranimin në veprimtarinë e operatorit të transportit rrugor të mallrave dhe udhëtarëve” është një akti ligjor i plotë për pranimin në veprimtarinë e operatorit të transportit rrugor, i cili buron nga ligji nr.8308, datë 22.7.1998 “Për transportet rrugore”, të ndryshuar. Projektvendimi, sipas MSA, është në përputhje me direktivën 96/26/KE, e amenduar nga direktiva 98/76/EC, botuar në Fletoren Zyrtare L.277, datë 14.10.1998, faqe 17, amenduar nga direktiva 2004/66/EC, botuar në Fletoren Zyrtare L.168, datë 1.5.2004, faqe 33.

	2. Direktiva e Këshillit 96/26/EC e 29 prillit 1996 “Për pranimin në aktivitetin e operatorit të transportit rrugor të mallrave dhe operatorëve të transportit rrugor të udhëtarëve dhe njohjen reciproke të diplomave, certifikatave dhe evidencave të tjera të kualifikimeve zyrtare të caktuara për lehtësimin  për këta operatorë të drejtën e lirisë së vendosjes në operacionet e transportit kombëtar dhe ndërkombëtar”, botuar në Fletoren Zyrtare L.124, datë 23.5.1996, faqe 1, e amenduar nga direktiva 98/76/EC botuar në Fletoren Zyrtare L.277, datë 14.10.1998, faqe 17, amenduar nga direktiva 2004/66/EC, botuar në Fletoren Zyrtare L.168, datë 1.5.2004, faqe 33.
Direktiva ka për qëllim unifikimin e kritereve cilësore që duhet të zbatohen nga të gjitha shtetet anëtare për pranimin në aktivitetin e operatorit të transportit rrugor, lirinë e vendosjes në ushtrimin e aktivitetit dhe njohjen reciproke të certifikatave të kualifikimit të drejtuesve të veprimtarive të këtyre operatorëve. Zbatimi i të gjitha detyrimeve që shpreh direktiva 96/26/EC janë objekt i ndryshimit të legjislacionit. 

	3. Ndryshimet që janë parashikuar të kryhen në projektvendim e përafrojnë atë pjesërisht me këtë direktivë.
Projektvendimi “Për pranimin në veprimtarinë e operatorit të transportit rrugor të mallrave dhe udhëtarëve, si dhe njohja e dokumenteve të caktuara për këta operatorë”.

	a)
	b)
	c)
	d)
	e)

	Parashikimet e projektaktit
	Pjesë të legjislacionit të direktivës 96/26/KE-së që përafrohen
	Përputhja e projektaktit me legjislacionin e BE-së (i plotë; i pjesshëm, jo i aplikueshëm)
	
	

	Kapitulli I, pika 1.2, shkronja “b”
	Neni  2, pika 1
	E plotë
	
	

	Kapitulli I, pika 3.2, 3.3, 3.4 dhe 3.5
	Neni 2, pika 2, shkronja “a”, paragrafi i parë
	E pjesshme
	
	

	Kapitulli I, pika 3.6
	Neni 2, pika 3
	E plotë
	
	

	Kapitulli II, pika 1. Kërkesat që duhet të plotësohen për licencimin e operatorit të transportit rrugor
	Neni 3, pika 1
	E plotë
	
	

	Kapitulli II, pika 2.1. Kërkesat ndaj caktimit të drejtuesit të veprimtarisë së transportit në ndërmarrje
	Neni 3, pika 1, paragrafi tretë, kur ndërmarrja nuk është person fizik
	E pjesshme
	
	

	Kapitulli II, pika 2.2. Kërkesat ndaj caktimit të drejtuesit të veprimtarisë së transportit në ndërmarrje
	Neni 3, pika 1, është person fizik
	E pjesshme
	
	

	Kapitulli II, pika 3. Kushtet që duhet të plotësojë ndërmarrja për reputacionin e mirë

	Neni 3, pika 2
	E plotë
	
	

	Kapitulli II, pika 3.7 dhe 3.8
	Neni 8, pika 2, 3 dhe 5
	E plotë
	
	

	Kapitulli II, pika 4. Rehabilitimi në rastin e shlyerjes së një dënimi për fillimin e veprimtarisë
	Neni 3, pika 2, paragrafi i fundit
	E plotë
	
	

	Kapitulli II, pika 5. Plotësimi i kërkesave për gjendjen financiare
	Neni 3, pika 3, shkronja “a”

	E plotë
	
	

	Kapitulli II, pika 5.2
	Neni 3, pika 3, shkronja “b”
	E plotë
	
	

	Kapitulli II, pika 5.3
	Neni 3, pika 3, shkronja “c”
	E pjesshme
	
	

	Kapitulli II, pika 5.2
	Neni 3, pika 3, shkronja “d”
	E plotë
	
	

	
Kapitulli II, pika 6.1, 6.2, 6.3 dhe 7. Plotësimi i kërkesave për kompetencën profesionale
	
Neni 3, pika 4, shkronja “a”
	
E plotë
	
	

	Kapitulli II, pika 8.1, 8.2
	Neni 3, pika 4, shkronja “b” dhe c”
	E plotë
	
	

	Kapitulli II, pika 7.8
	Neni 3, pika 4, shkronja “d”
	E plotë
	
	

	Kapitulli III, pika 4.2 dhe 4.3. Procedura për lajmërimin dhe procedura për heqjen e licencës dhe deklarimi i papërshtatshëm i drejtuesit të veprimtarisë
	Neni 4, paragrafi i parë
	E pjesshme
	
	

	
	Neni 4, paragrafi i dytë
	Nuk përputhet
	
	

	Kapitulli II, pika 5.3 dhe 5.4
	Neni 5, pika 3
	E plotë
	
	

	Kapitulli II, pika 3.7
	Neni 8, pika 2 dhe 3
	E pjesshme
	
	

	Kapitulli II, 5.5
	Neni 9
	E plotë
	
	

	Kapitulli II, pika 8.4
	Neni 10 b
	E pjesshme
	
	

	Kapitulli II, pika 8.4
	Neni 10, pika 1 dhe 2
	E pjesshme
	
	

	Kapitulli II, pika 3.4, 5.2 dhe 7.2
	Neni 11
	E plotë
	
	

	Kapitulli III, pika 5.1 dhe 5.3. Refuzimi i një kërkese për licencimin si operator në transportin e mallrave për të tretë 
	Neni 6, pika 1
	E pjesshme
	
	

	Kapitulli III, pika 3.2 dhe 3.3
	Neni 6, pika 2
	E plotë
	
	

	Kapitulli III, pika 6. Ankimimi
	Neni 6, pika 3
	E plotë
	
	

	Kapitulli IV, pika 2. Autoritetet e ngarkuara për shkëmbimin e informacionit me shtetet e tjera në lidhje me kundërvajtjet e transportuesve jorezidentë
	Neni 7
	E plotë
	
	

	Kapitulli IV, pika 1. Regjistri elektronik
	
	Nuk ka përputhje

	
	

	Aneksi 1
	Aneksi I
	E plotë
	
	

	Aneksi 2
	Aneksi II
	E plotë
	
	

	Aneksi 3
	Aneksi  Ia
	E plotë
	
	










